nibzard/narodne-novine-full-text-markdown huggingface dataset:
### NN 29/2021 (24.3.2021.), Odluka o privremenom ukidanju obveze plaćanja članarine

HRVATSKA GOSPODARSKA KOMORA

643

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na 9. sjednici 18. ožujka 2021. godine donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Ovom Odlukom, uslijed Odluke Stožera civilne zaštite Republike Hrvatske o izmjenama Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja od 12. ožujka 2021. godine, a kojom se mjere ograničavanja primjenjuju do 31. ožujka 2021. godine, privremeno se ukida obveza plaćanja članarine za članice Hrvatske gospodarske komore koje obavljaju djelatnosti iz Odluke o nacionalnoj klasifikaciji djelatnosti 2007. – NKD 2007. (»Narodne novine« broj 58/2007), utvrđene Prilogom I., koji čini sastavni dio ove Odluke.

Članak 2.

Ovom Odlukom privremeno se do roka njezinoga važenja stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka objavit će se u »Narodnim novinama«, a primjenjuje se od 1. ožujka 2021. godine do 31. ožujka 2021. godine.

Klasa: 023-02/21-01/4
 Urbroj: 311-02-00-00-21-3
 Zagreb, 18. ožujka 2021.

Predsjednik
 dr. sc. Luka Burilović, v. r.

PRILOG I.

|  |  |  |  |  |
| --- | --- | --- | --- | --- |
| Popis djelatnosti oslobođenih plaćanja članarine prema NKD 2007. | | | | |
| Područje | Odjeljak | Skupina | Razred | Naziv |
| C | 32 | 32.4 | 32.40 | Proizvodnja igara i igračaka |
| H | 49 | 49.3 | 49.31 | Gradski i prigradski kopneni prijevoz putnika |
| H | 49 | 49.3 | 49.39 | Ostali kopneni prijevoz putnika, d. n. |
| I | 56 | 56.1 | 56.10 | Djelatnosti restorana i ostalih objekata za pripremu i usluživanje hrane |
| I | 56 | 56.2 | 56.29 | Ostale djelatnosti pripreme i usluživanja hrane |
| I | 56 | 56.3 | 56.30 | Djelatnosti pripreme i usluživanja pića |
| J | 59 | 59.1 | 59.14 | Djelatnosti prikazivanja filmova |
| N | 82 | 82.3 | 82.30 | Organizacija sastanaka i poslovnih sajmova |
| P | 85 | 85.5 | 85.51 | Obrazovanje i poučavanje u području sporta i rekreacije |
| P | 85 | 85.5 | 85.52 | Obrazovanje i poučavanje u području kulture |
| R | 90 | 90.0 | 90.01 | Izvođačka umjetnost |
| R | 90 | 90.0 | 90.02 | Pomoćne djelatnosti u izvođačkoj umjetnosti |
| R | 90 | 90.0 | 90.03 | Umjetničko stvaralaštvo |
| R | 90 | 90.0 | 90.04 | Rad umjetničkih objekata |
| R | 92 | 92.0 | 92.00 | Djelatnosti kockanja i klađenja |
| R | 93 | 93.1 | 93.11 | Rad sportskih objekata |
| R | 93 | 93.1 | 93.12 | Djelatnosti sportskih klubova |
| R | 93 | 93.1 | 93.13 | Fitnes centri |
| R | 93 | 93.1 | 93.19 | Ostale sportske djelatnosti |
| R | 93 | 93.2 | 93.21 | Djelatnosti zabavnih i tematskih parkova |
| R | 93 | 93.2 | 93.29 | Ostale zabavne i rekreacijske djelatnosti |
### NN 29/2021 (24.3.2021.), Odluka o uvođenju nužnih epidemioloških mjera za područje Karlovačke županije

Stožer civilne zaštite Republike Hrvatske

636

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 24. ožujka 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE KARLOVAČKE ŽUPANIJE

I.

Na prijedlog Stožera civilne zaštite Karlovačke županije uvode se nužne epidemiološke mjere za područje Karlovačke županije.

II.

Nužne mjere iz točke I. ove Odluke su:

– obustava održavanja svih radionica, uključujući i dječje radionice i igraonice

– škole stranih jezika nastavu mogu održavati samo on-line ili na drugi način za održavanje kontakata na daljinu

– obvezno korištenje maski za lice ili medicinskih maski na otvorenim prostorima gdje se očekuje veći protok ljudi (tržnice, prostori oko trgovačkih centara i sl.) bez obzira na fizički razmak

– zabrana svih treninga u zatvorenim prostorima osim za klubove koji se natječu u 1. i 2. rangu natjecanja u seniorskoj konkurenciji i u 1. rangu natjecanja u juniorskoj konkurenciji na nacionalnoj razini u ekipnim sportovima, kao i klubove koji se u individualnim (pojedinačnim) sportovima natječu u seniorskoj konkurenciji u ekipnim klupskim natjecanjima na nacionalnom nivou u najvišem rangu u liga sustavu natjecanja te treninga i natjecanja kategoriziranih sportaša u individualnim sportovima (pojedinačnim) i sportaša nacionalne razine koji se pripremaju za europska i svjetska natjecanja sukladno popisu koji, na prijedlog Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih, odobri Ministarstvo turizma i sporta

– poslodavci su obvezni u svojim prostorima provoditi pojačanu kontrolu pridržavanja svih epidemioloških mjera

– preporuka pojačane kontrole provođenja svih epidemioloških mjera u ustanovama predškolskog odgoja i visokog obrazovanja.

III.

Zadužuju se stožeri jedinica lokalne samouprave za provođenje pojačanog nadzora pridržavanja propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 11. travnja 2021.

V.

Ova Odluka objavit će se u »Narodnim novinama«, a stupa na snagu 25. ožujka 2021.

Klasa: 810-06/20-01/7

Urbroj: 511-01-300-21-317

Zagreb, 24. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 29/2021 (24.3.2021.), Odluka o izmjenama Odluke o uvođenju nužnih epidemioloških mjera za područje Grada Dubrovnika, Općine Konavle, Općine Župa dubrovačka, Općine Dubrovačko primorje i Općine Ston

STOŽER CIVILNE ZAŠTITE REPUBLIKE HRVATSKE

637

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 24. ožujka 2021., donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA DUBROVNIKA, OPĆINE KONAVLE, OPĆINE ŽUPA DUBROVAČKA, OPĆINE DUBROVAČKO PRIMORJE I OPĆINE STON

I.

Na prijedlog Stožera civilne zaštite Dubrovačko-neretvanske županije u Odluci o uvođenju nužnih epidemioloških mjera za područje Grada Dubrovnika, Općine Konavle, Općine Župa dubrovačka, Općine Dubrovačko primorje i Općine Ston (»Narodne novine« broj 21/21 i 26/21) naziv Odluke mijenja se i glasi:

»Odluka o uvođenju nužnih epidemioloških mjera za područje Grada Dubrovnika, Općine Konavle, Općine Župa dubrovačka, Općine Dubrovačko primorje, Općine Ston, Grada Metkovića, Grada Ploče, Grada Opuzena, Općine Pojezerje, Općine Slivno, Općine Kula Norinska i Općine Zažablje«.

II.

Točka I. mijenja se i glasi:

»Na prijedlog Stožera Dubrovačko-neretvanske županije uvode se nužne epidemiološke mjere za područje Grada Dubrovnika, Općine Konavle, Općine Župa dubrovačka, Općine Dubrovačko primorje, Općine Ston, Grada Metkovića, Grada Ploče, Grada Opuzena, Općine Pojezerje, Općine Slivno, Općine Kula Norinska i Općine Zažablje.«

III.

Ova Odluka objavit će se u »Narodnim novinama«, a stupa na snagu 25. ožujka 2021.

Klasa: 810-06/20-01/7

Urbroj: 511-01-300-21-318

Zagreb, 24. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 30/2021 (26.3.2021.), Odluka o minimalnim novčanim iznosima potrebnim za mjesečno uzdržavanje djeteta

Ministarstvo rada, mirovinskoga sustava, obitelji i socijalne politike

653

Na temelju članka 314. stavka 1. Obiteljskog zakona (»Narodne novine«, broj 103/15 i 98/19) ministar rada, mirovinskoga sustava, obitelji i socijalne politike, donio je

ODLUKU

O MINIMALNIM NOVČANIM IZNOSIMA POTREBNIM ZA MJESEČNO UZDRŽAVANJE DJETETA

I. Minimalni novčani iznosi koji predstavljaju minimum iznosa ukupnih materijalnih potreba za mjesečno uzdržavanje maloljetnog djeteta u Republici Hrvatskoj koje je dužan platiti roditelj koji ne stanuje s djetetom, određuju se u postotku od prosječne mjesečne isplaćene neto plaće po zaposlenome u pravnim osobama Republike Hrvatske, koja za razdoblje od siječnja do prosinca 2020. iznosi 6.763 kn, prema Priopćenju Državnog zavoda za statistiku Broj: 9.1.1/12. od 19. veljače 2021. iznose:

– za dijete do 6 godina 17 % prosječne plaće 1.149,71 kn

– za dijete od 7 do 12 godina 20 % prosječne plaće 1.352,60 kn

– za dijete od 13 do 18 godina 22 % prosječne plaće 1.487,86 kn.

II. Danom stupanja na snagu ove Odluke prestaje važiti Odluka o minimalnim novčanim iznosima potrebnim za mjesečno uzdržavanje djeteta (»Narodne novine«, broj 39/20.)

III. Ova Odluka objavit će se u »Narodnim novinama«, a stupa na snagu s danom 1. travnja 2021. godine.

Klasa: 552-07/21-02/23

Urbroj: 524-08-02-03/1-21-5

Zagreb, 19. ožujka 2021.

Ministar
 Josip Aladrović, v. r.
### NN 30/2021 (26.3.2021.), Odluka o tablici o prosječnim potrebama maloljetnog djeteta

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

654

Na temelju članka 314. stavka 4. Obiteljskog zakona (»Narodne novine«, br. 103/15 i 98/19) ministar rada, mirovinskoga sustava, obitelji i socijalne politike, donio je

ODLUKU

O TABLICI O PROSJEČNIM POTREBAMA MALOLJETNOG DJETETA

I.

Ovom Odlukom određuju se iznosi uzdržavanja prema prosječnim potrebama maloljetnog djeteta u skladu s dobi djeteta, prihodima roditelja obveznika uzdržavanja prema platnim razredima i prosječnim troškovima života u Republici Hrvatskoj.

II.

(1) Iznosi uzdržavanja se određuju za svako dijete prema sljedećoj tablici:

|  |  |  |  |  |
| --- | --- | --- | --- | --- |
| Platni razredi prihoda  obveznika  uzdržavanja | Mjesečni iznosi uzdržavanja prema dobi djeteta | | | Zajamčeni preostali dio  prihoda |
| 0 – 6 g. | 7 – 12 g. | 13 – 18 g. |
| 1 | 2 | | | 3 |
| do 2.500 | 1.098 | 1.291 | 1.420 | 800 |
| 2.501 – 3.500 | 1.140 | 1.337 | 1.468 | 1.000 |
| 3.501 – 4.500 | 1.181 | 1.383 | 1.517 | 1.350 |
| 4.501 – 5.500 | 1.223 | 1.428 | 1.565 | 1.700 |
| 5.501 – 6.500 | 1.264 | 1.474 | 1.613 | 2.050 |
| 6.501 – 7.500 | 1.310 | 1.524 | 1.666 | 2.400 |
| 7.501 – 8.500 | 1.430 | 1.657 | 1.806 | 2.750 |
| 8.501 – 9.500 | 1.550 | 1.789 | 1.947 | 3.100 |
| 9.501 – 10.500 | 1.680 | 1.933 | 2.101 | 3.450 |
| 10.501 – 11.500 | 1.785 | 2.100 | 2.310 | 3.800 |
| 11.501 – 13.000 | 1.955 | 2.300 | 2.530 | 4.200 |
| 13.001 – 14.500 | 2.210 | 2.600 | 2.860 | 4.700 |
| 14.501 – 16.000 | 2.465 | 2.900 | 3.190 | 5.200 |
| 16.001 – 18.000 | 2.720 | 3.200 | 3.520 | 5.800 |
| 18.001 – 20.000 | 3.060 | 3.600 | 3.960 | 6.500 |
| 20.001 – 22.000 | 3.400 | 4.000 | 4.400 | 7.000 |
| 22.001 – 25.000 | 3.740 | 4.400 | 4.840 | 8.000 |
| 25.001 – 30.000 | 4.250 | 5.000 | 5.500 | 9.000 |
| 30.001 – 35.000 | 5.100 | 6.000 | 6.600 | 11.000 |

\* Iznosi u tablici su izraženi u kunama.

\* Pod »prihodom« se podrazumijeva prosječni mjesečni neto dohodak obveznika uzdržavanja.

(2) Ukupan iznos uzdržavanja koji je dužan plaćati roditelj obveznik uzdržavanja može se odrediti u ukupnom mjesečnom iznosu koji omogućava obvezniku uzdržavanja da nakon namirenja obveze uzdržavanja preostane iznos prihoda najmanje u visini zajamčenog preostalog dijela prihoda propisanog u stupcu 3. Tablice iz stavka 1. ove točke.

(3) Ako ukupan mjesečni iznos uzdržavanja ne omogućava da obvezniku uzdržavanja nakon namirenja obveze uzdržavanja, preostane iznos prihoda najmanje u visini zajamčenog preostalog dijela prihoda propisanog u stupcu 3. Tablice iz stavka 1. ove točke, prilikom izračuna ukupnog mjesečnog iznosa uzdržavanja primjenjuju se iznosi uzdržavanja određeni u prvom sljedećem nižem platnom razredu prihoda obveznika uzdržavanja.

III.

Danom stupanja na snagu ove Odluke prestaje važiti Odluka tablici o prosječnim potrebama maloljetnog djeteta (»Narodne novine«, broj 39/20).

IV.

Ova Odluka objavit će se u »Narodnim novinama«, a stupa na snagu s danom 1. travnja 2021. godine.

Klasa: 552-07/21-02/23
 Urbroj: 524-08-02-03/1-21-6
 Zagreb, 19. ožujka 2021.

Ministar
 Josip Aladrović, v. r.
### NN 30/2021 (26.3.2021.), Odluka o stavljanju izvan snage Općih obvezujućih pravila za uzgoj svinja s obrascem zahtjeva

MINISTARSTVO GOSPODARSTVA I ODRŽIVOG RAZVOJA

652

Na temelju članka 107. stavka 3. Zakona o zaštiti okoliša (»Narodne novine«, br. 80/13, 153/13, 78/15, 12/18 i 118/18) ministar gospodarstva i održivog razvoja u suradnji s nadležnim tijelima donosi

ODLUKU

O STAVLJANJU IZVAN SNAGE OPĆIH OBVEZUJUĆIH PRAVILA ZA UZGOJ SVINJA S OBRASCEM ZAHTJEVA

I.

Ovom Odlukom stavljaju se izvan snage Opća obvezujuća pravila za uzgoj svinja s obrascem zahtjeva (»Narodne novine«, broj 140/14).

II.

Ova Odluka stupa na snagu osmoga dana od dana objave u »Narodnim novinama«.

Klasa: 351-01/20-04/24
 Urbroj: 517-03-1-3-1-21-8
 Zagreb, 8. ožujka 2021.

Ministar
 dr. sc. Tomislav Ćorić, v. r.
### NN 30/2021 (26.3.2021.), Odluka o stavljanju izvan snage Općih obvezujućih pravila za uzgoj peradi s obrascem zahtjeva

Ministarstvo gospodarstva i održivog razvoja

651

Na temelju članka 107. stavka 3. Zakona o zaštiti okoliša (»Narodne novine«, br. 80/13, 153/13, 78/15, 12/18 i 118/18) ministar gospodarstva i održivog razvoja u suradnji s nadležnim tijelima donosi

ODLUKU

O STAVLJANJU IZVAN SNAGE OPĆIH OBVEZUJUĆIH PRAVILA ZA UZGOJ PERADI S OBRASCEM ZAHTJEVA

I.

Ovom Odlukom stavljaju se izvan snage Opća obvezujuća pravila za uzgoj peradi s obrascem zahtjeva (»Narodne novine«, broj 140/14).

II.

Ova Odluka stupa na snagu osmoga dana od dana objave u »Narodnim novinama«.

Klasa: 351-01/20-04/24
 Urbroj: 517-03-1-3-1-21-7
 Zagreb, 8. ožujka 2021.

Ministar
 dr. sc. Tomislav Ćorić, v. r.
### NN 30/2021 (26.3.2021.), Odluka o izmjenama i dopunama Odluke o osnivanju Inovacijskog vijeća za industriju Republike Hrvatske

VLADA REPUBLIKE HRVATSKE

650

Na temelju članka 24. stavka 3. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), a u vezi sa Strategijom poticanja inovacija Republike Hrvatske 2014. – 2020. (»Narodne novine«, broj 153/14.) i Strategijom pametne specijalizacije Republike Hrvatske za razdoblje od 2016. do 2020. godine (»Narodne novine«, broj 32/16.), Vlada Republike Hrvatske je na sjednici održanoj 25. ožujka 2021. godine donijela

ODLUKU

O IZMJENAMA I DOPUNAMA ODLUKE O OSNIVANJU INOVACIJSKOG VIJEĆA ZA INDUSTRIJU REPUBLIKE HRVATSKE

I.

U Odluci o osnivanju Inovacijskog vijeća za industriju Republike Hrvatske (»Narodne novine«, br. 129/17., 36/19. i 25/20.), u točki VI. podtočke 1. do 6. mijenjaju se i glase:

»1. Nataša Mikuš Žigman, Ministarstvo gospodarstva i održivog razvoja, predsjednica Vijeća

2. dr. sc. Hrvoje Meštrić, Ministarstvo znanosti i obrazovanja

3. mr. sc. Josip Salapić, Ministarstvo pravosuđa i uprave

4. Zvonimir Novak, Ministarstvo gospodarstva i održivog razvoja

5. Marija Knežević Kajari, Ministarstvo rada, mirovinskoga sustava, obitelji i socijalne politike

6. Luka Novosel, Ministarstvo regionalnoga razvoja i fondova Europske unije«.

Podtočka 8. mijenja se i glasi:

»8. Zdravko Tušek, Ministarstvo poljoprivrede«.

Podtočka 14. mijenja se i glasi:

»14. akademik Dario Vretenar, Hrvatska zaklada za znanost«.

Podtočka 18. mijenja se i glasi:

»18. dr. sc. Miljenko Šimpraga, Udruga inovatora Hrvatske«.

Iza podtočke 20. dodaje se podtočka 21. koja glasi:

»21. Bojan Batinić, Ministarstvo gospodarstva i održivog razvoja«.

II.

U točki VII. podtočke 2. do 4. mijenjaju se i glase:

»2. Diana Krčmar, Ministarstvo gospodarstva i održivog razvoja

3. Želimir Kramarić, Ministarstvo znanosti i obrazovanja

4. Irena Bačelić, Ministarstvo rada, mirovinskoga sustava, obitelji i socijalne politike«.

Podtočke 6. do 9. mijenjaju se i glase:

»6. Ivana Šturlić, Ministarstvo financija

7. Ivan Lakoš, Ministarstvo pravosuđa i uprave

8. Sandra Zokić, Ministarstvo poljoprivrede

9. Matea Radić, Središnja agencija za financiranje i ugovaranje programa i projekata Europske unije«.

Podtočka 13. mijenja se i glasi:

»13. dr. sc. Irena Martinović Klarić, Hrvatska zaklada za znanost«.

Podtočka 17. mijenja se i glasi:

»17. Zoran Barišić, Udruga inovatora Hrvatske«.

Iza podtočke 19. dodaje se podtočka 20. koja glasi:

»20. Robert Blažinović, Ministarstvo gospodarstva i održivog razvoja«.

III.

U točki XI. riječi: »Ministarstvo gospodarstva, poduzetništva i obrta« zamjenjuju se riječima: »Ministarstvo gospodarstva i održivog razvoja«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/63
 Urbroj: 50301-05/16-21-3
 Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 30/2021 (26.3.2021.), Uredba o izmjenama i dopunama Uredbe o određivanju građevina, drugih zahvata u prostoru i površina državnog i područnog (regionalnog) značaja

Vlada Republike Hrvatske

648

Na temelju članka 56. stavka 2. Zakona o prostornom uređenju (»Narodne novine«, br. 153/13., 65/17., 114/18., 39/19. i 98/19.), Vlada Republike Hrvatske je na sjednici održanoj 25. ožujka 2021. donijela

UREDBU

O IZMJENAMA I DOPUNAMA UREDBE O ODREĐIVANJU GRAĐEVINA, DRUGIH ZAHVATA U PROSTORU I POVRŠINA DRŽAVNOG I PODRUČNOG (REGIONALNOG) ZNAČAJA

Članak 1.

U Uredbi o određivanju građevina, drugih zahvata u prostoru i površina državnog i područnog (regionalnog) značaja (»Narodne novine«, br. 37/14. i 154/14.), u članku 1. ispred riječi: »Ovom se Uredbom« dodaje se oznaka stavka: »(1)«.

Iza stavka 1. dodaje se stavak 2. koji glasi:

»Ovom se Uredbom određuju i građevine, zahvati u prostoru, te površine za koje ministarstvo nadležno za poslove prostornoga uređenja i graditeljstva (u daljnjem tekstu: Ministarstvo) izdaje akte za provedbu prostornih planova.«.

Članak 2.

U članku 2. točki 1. podtočki 1.5. podstavku 1. riječi: »na vodnim putovima« brišu se.

U točki 2. podtočki 2.2. iza riječi: »hidroelektrane« dodaju se riječi: »instalirane snage 10 MW i veće«.

U točki 6. podtočke 6.3. i 6.4. brišu se.

Članak 3.

U članku 4. točki 1. podtočki 1.5. podstavku 1. riječi: »na unutarnjim vodnim putovima« brišu se.

U točki 2. iza podtočke 2.1. dodaje se nova podtočka 2.2. koja glasi:

»2.2. hidrolektrane instalirane snage do 10 MW s pripadajućim građevinama,«.

Dosadašnje podtočke 2.2., 2.3. i 2.4. postaju podtočke 2.3., 2.4. i 2.5.

Članak 4.

Iza članka 7. dodaje se članak 7.a koji glasi:

»Osim za građevine i površine iz članaka 2. i 3. ove Uredbe, te za zahvate u prostoru iz članka 6. ove Uredbe, Ministarstvo izdaje akte za provedbu prostornih planova za:

– građevine za koje je izdavanje lokacijske ili građevinske dozvole uređeno međudržavnim ugovorom koji obvezuje Republiku Hrvatsku

– građevine i druge zahvate u prostoru u sklopu strateških investicijskih projekata Republike Hrvatske određenih prema posebnom propisu koji uređuje strateške investicijske projekte Republike Hrvatske

– građevine i druge zahvate u prostoru koji će se graditi, odnosno poduzimati na zemljištu u vlasništvu ili pretežnom vlasništvu Republike Hrvatske temeljem javnog natječaja kojeg provodi tijelo nadležno za upravljanje i raspolaganje državnom imovinom, a za projekte koji obuhvaćaju površinu zemljišta od najmanje 10 ha i na kojem će se u korist investitora osnovati pravo građenja ili pravo služnosti na rok od najmanje 30 godina ili je zemljište u postupku javnog natječaja prodano, a kupac se ugovorom obvezao na realizaciju projekta u određenom roku pod prijetnjom raskida ugovora

– građevine trezorskih objekata Hrvatske narodne banke.«.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/20-03/46
 Urbroj: 50301-05/14-21-6
 Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 30/2021 (26.3.2021.), Ispravak Pravilnika o postupku izbora županijskog vatrogasnog zapovjednika i zamjenika županijskog vatrogasnog zapovjednika odnosno vatrogasnog zapovjednika Grada Zagreba

HRVATSKA VATROGASNA ZAJEDNICA

664

Nakon uspoređivanja s izvornim tekstom Pravilnika o postupku izbora županijskog vatrogasnog zapovjednika i zamjenika županijskog vatrogasnog zapovjednika odnosno vatrogasnog zapovjednika Grada Zagreba, koji je objavljen u »Narodnim novinama« broj 27 od 17. ožujka 2021. godine, utvrđena je pogreška te se daje

ISPRAVAK

PRAVILNIKA O POSTUPKU IZBORA ŽUPANIJSKOG VATROGASNOG ZAPOVJEDNIKA I ZAMJENIKA ŽUPANIJSKOG VATROGASNOG ZAPOVJEDNIKA ODNOSNO VATROGASNOG ZAPOVJEDNIKA GRADA ZAGREBA

U Pravilniku o postupku izbora županijskog vatrogasnog zapovjednika i zamjenika županijskog vatrogasnog zapovjednika odnosno vatrogasnog zapovjednika Grada Zagreba (»Narodne novine«, br. 27/21), članak 19. stavak 2. ispravno glasi:

»Do imenovanja zamjenika županijskog vatrogasnog zapovjednika na temelju ponovljenog natječaja imenovat će se vršitelj dužnosti, ali najdulje na vrijeme od godine dana. Vršitelja dužnosti imenovat će županijski vatrogasni zapovjednik.«

Klasa: 011-01/21-03/03
 Urbroj: 444-05/01-21-4
 Zagreb, 22. ožujka 2021.

Glavni vatrogasni zapovjednik
 Slavko Tucaković, univ. spec. oec., v. r.
### NN 30/2021 (26.3.2021.), Odluka o uvođenju nužnih epidemioloških mjera za područje Zadarske županije

Stožer civilne zaštite Republike Hrvatske

658

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 26. ožujka 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE ZADARSKE ŽUPANIJE

I.

Na prijedlog Stožera civilne zaštite Zadarske županije uvode se nužne epidemiološke mjere za područje Zadarske županije.

II.

Nužne mjere iz točke I. ove Odluke su:

– zabrana posjeta korisnicima domova za starije i nemoćne te korisnicima drugih ustanova koje pružaju uslugu smještaja u sustavu socijalne skrbi

– izlasci korisnika usluga smještaja u sustavu socijalne skrbi za starije i nemoćne osobe u vanjski prostor pružatelja usluga (okućnice, terase i sl.) dopušteni su uz obvezno korištenje maski za lice ili medicinskih maski te uz održavanje fizičke distance od najmanje 1,5 metar

– izlazak izvan prostora pružatelja usluga smještaja u sustavu socijalne skrbi dopušten je iznimno samo korisnicima koji su preboljeli COVID-19 unutar 90 dana od početka bolesti i korisnicima kojima je prošlo 14 dana od cijepljenja drugom dozom cjepiva ili kada je izlazak uvjetovan medicinskim razlozima.

III.

Zadužuju se stožeri jedinica lokalne samouprave za provođenje pojačanog nadzora pridržavanja propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 18. travnja 2021.

V.

Ova Odluka objavit će se u »Narodnim novinama«, a stupa na snagu 29. ožujka 2021.

Klasa: 810-06/20-01/7
 Urbroj: 511-01-300-21-319
 Zagreb, 26. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 30/2021 (26.3.2021.), Odluka o izmjeni Odluke o uvođenju nužnih epidemioloških mjera za područje Grada Zagreba

STOŽER CIVILNE ZAŠTITE REPUBLIKE HRVATSKE

660

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) i članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 26. ožujka 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA ZAGREBA

I.

Na prijedlog Stožera civilne zaštite Grada Zagreba u Odluci o uvođenju nužnih epidemioloških mjera za područje Grada Zagreba (»Narodne novine« broj 21/21) točka II. mijenja se i glasi:

»Nužne epidemiološke mjere iz točke I. ove Odluke su:

– obavezno korištenje maski za lice ili medicinskih maski u svim zatvorenim prostorima u kojima se obavljaju javne ili gospodarske djelatnosti te odvijaju manifestacije, kulturni ili drugi programi, vjerska ili druga društvena okupljanja, ako nije moguće održavanje fizičke distance od najmanje 2 metra

– na svim društvenim i javnim okupljanjima (manifestacije, priredbe, mise, obredi, sportska natjecanja i druga društvena i javna okupljanja) obavezno je pridržavanje epidemioloških mjera te uputa i preporuka Hrvatskog zavoda za javno zdravstvo

– preporuka povećanja broja vozila (tramvaja i autobusa) u javnom gradskom prijevozu u opsegu koji je moguć, s obzirom na kapacitete ZET-a

– preporuka pojačanog nadzora neformalnih okupljanja u gradu Zagrebu

– organizatori društvenih okupljanja koja su dopuštena i vlasnici ugostiteljskih objekata obvezni su kontrolirati provođenje epidemioloških mjera na tim okupljanjima, odnosno prostorima ugostiteljskih objekata

– ograničavanje rada ugostiteljskih objekata koji posluju u prostoru pružatelja usluge smještaja u sustavu socijalne skrbi, a koji nemaju poseban ulaz u prostor u kojem se pruža ugostiteljska usluga, isključivo za korisnike i zaposlenike pružatelja

– obveza za zakupce prostora kod pružatelja usluge smještaja u sustavu socijalne skrbi, koji obavljaju djelatnosti koje nisu obustavljene, da organiziraju svoj rad na način da se odredi vrijeme kada su usluge dostupne isključivo korisnicima, uz obveznu prethodnu dezinfekciju prostora i opreme.«

II.

Ova Odluka objavit će se u »Narodnim novinama«, a stupa na snagu 27. ožujka 2021.

Klasa: 810-06/20-01/7
 Urbroj: 511-01-300-21-321
 Zagreb, 26. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 30/2021 (26.3.2021.), Odluka o izmjenama Odluke o uvođenju nužnih epidemioloških mjera za područje Primorsko-goranske županije

STOŽER CIVILNE ZAŠTITE REPUBLIKE HRVATSKE

661

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 26. ožujka 2021., donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE PRIMORSKO-GORANSKE ŽUPANIJE

I.

Na prijedlog Stožera civilne zaštite Primorsko-goranske županije u Odluci o uvođenju nužnih epidemioloških mjera za područje Primorsko-goranske županije (»Narodne novine« broj 28/21) točka II. mijenja se i glasi:

»Nužne mjere iz točke I. ove Odluke su:

– zabrana održavanja svih javnih događanja i okupljanja na kojima je prisutno više od 15 osoba na jednom mjestu

– na privatnim okupljanjima i svečanostima može biti prisutno najviše 8 osoba iz najviše 2 različita kućanstva

– zabrana svih treninga u zatvorenim prostorima osim za klubove koji se natječu u 1. i 2. rangu natjecanja u seniorskoj konkurenciji i u 1. rangu natjecanja u juniorskoj konkurenciji na nacionalnoj razini u ekipnim sportovima, kao i klubove koji se u individualnim (pojedinačnim) sportovima natječu u seniorskoj konkurenciji u ekipnim klupskim natjecanjima na nacionalnom nivou u najvišem rangu u liga sustavu natjecanja te treninga i natjecanja kategoriziranih sportaša u individualnim sportovima (pojedinačnim) i sportaša nacionalne razine koji se pripremaju za europska i svjetska natjecanja sukladno popisu koji, na prijedlog Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih, odobri Ministarstvo turizma i sporta

– obustava rada teretana, fitness centara te sportskih i rekreacijskih centara u zatvorenom prostoru

– obustava rada dječjih igraonica i održavanja dječjih radionica

– preporuka pojačanog nadzora pridržavanja uvedenih nužnih epidemioloških mjera, a osobito nužnih epidemioloških mjera koje se odnose na javna događanja i okupljanja, privatna okupljanja, javni prijevoz te rad trgovačkih centara i ugostiteljskih objekata

– preporuka da se u svim sportskim objektima u kojima su dozvoljena natjecanja i treninzi ne koriste svlačionice.

II.

Točka IV. mijenja se i glasi:

»Nužne epidemiološke mjere iz ove Odluke određuju se u trajanju do 12. travnja 2021.«

III.

Ova Odluka objavit će se u »Narodnim novinama«, a stupa na snagu 29. ožujka 2021.

Klasa: 810-06/20-01/7
 Urbroj: 511-01-300-21-322
 Zagreb, 26. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 31/2021 (29.3.2021.), Rješenje o razrješenju supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana

Vlada Republike Hrvatske

665

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavka 1. Ugovora između Vlade Republike Hrvatske i Vlade Republike Azerbajdžana o gospodarskoj suradnji (»Narodne novine – Međunarodni ugovori«, broj 5/13.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O RAZRJEŠENJU SUPREDSJEDATELJA ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE AZERBAJDŽANA

Razrješuje se DARKO HORVAT dužnosti supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana.

Klasa: 080-02/21-02/29

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o imenovanju supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Azerbajdžana

VLADA REPUBLIKE HRVATSKE

666

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavka 1. Ugovora između Vlade Republike Hrvatske i Vlade Republike Azerbajdžana o gospodarskoj suradnji (»Narodne novine – Međunarodni ugovori«, broj 5/13.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O IMENOVANJU SUPREDSJEDATELJA ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE AZERBAJDŽANA

Imenuje se dr. sc. TOMISLAV ĆORIĆ, ministar gospodarstva i održivog razvoja, supredsjedateljem Zajedničkog povjerenstva za provedbu i promicanje gospodarske suradnje između Vlade Repub­like Hrvatske i Vlade Republike Azerbajdžana.

Klasa: 080-02/21-01/40

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o razrješenju članova Upravnog vijeća Nacionalnog centra za vanjsko vrednovanje obrazovanja

VLADA REPUBLIKE HRVATSKE

667

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 10. stavka 3. Zakona o Nacionalnom centru za vanjsko vrednovanje obrazovanja (»Narodne novine«, broj 151/04.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O RAZRJEŠENJU ČLANOVA UPRAVNOG VIJEĆA NACIONALNOG CENTRA ZA VANJSKO VREDNOVANJE OBRAZOVANJA

Razrješuju se dužnosti članovi Upravnog vijeća Nacionalnog centra za vanjsko vrednovanje obrazovanja, na osobni zahtjev:

– TIHOMIR TOMČIĆ

– mr. sc. NINOSLAV ŠĆUKANEC SCHMIDT.

Klasa: 080-02/21-02/30

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o razrješenju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

668

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09. i 56/13.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Razrješuje se mr. sc. ANA ODAK dužnosti članice Upravnog vijeća Agencije za plaćanja u poljoprivredi, ribarstvu i ruralnom razvoju.

Klasa: 080-02/20-02/186

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o imenovanju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

669

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09. i 56/13.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Imenuje se SPOMENKA ĐURIĆ članicom Upravnog vijeća Agencije za plaćanja u poljoprivredi, ribarstvu i ruralnom razvoju.

Klasa: 080-02/20-01/182

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o imenovanju predsjednika i članova Nadzornog odbora Hrvatske agencije za osiguranje depozita

VLADA REPUBLIKE HRVATSKE

670

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 37. stavka 2. Zakona o sustavu osiguranja depozita (»Narodne novine«, broj 146/20.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O IMENOVANJU PREDSJEDNIKA I ČLANOVA NADZORNOG ODBORA HRVATSKE AGENCIJE ZA OSIGURANJE DEPOZITA

1. Imenuje se STIPE ŽUPAN predsjednikom Nadzornog odbora Hrvatske agencije za osiguranje depozita.

2. Za članove Nadzornog odbora Hrvatske agencije za osiguranje depozita, imenuju se:

– JADRANKA GROKŠA KARDUM

– MARIO JURIŠIĆ.

Klasa: 080-02/21-01/31

Urbroj: 50301-15/28-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o razrješenju predsjednika i članova Upravnog vijeća Agencije za mobilnost i programe Europske unije

VLADA REPUBLIKE HRVATSKE

671

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 8. stavka 3. Zakona o Agenciji za mobilnost i programe Europske unije (»Narodne novine«, broj 121/17.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA MOBILNOST I PROGRAME EUROPSKE UNIJE

1. Razrješuje se IVAN MILANOVIĆ LITRE dužnosti predsjednika Upravnog vijeća Agencije za mobilnost i programe Europske unije, na koju je imenovan kao predstavnik ministarstva nadležnog za obrazovanje, zbog isteka mandata.

2. Razrješuju se dužnosti članovi Upravnog vijeća Agencije za mobilnost i programe Europske unije, zbog isteka mandata:

– MIHAELA ADAMOVIĆ RADOLFI, na koju je imenovana kao predstavnica ministarstva nadležnog za obrazovanje

– KRISTINA GERBER SERTIĆ, na koju je imenovana kao predstavnica ministarstva nadležnog za mlade

– GORAN CVEK, na koju je imenovan kao predstavnik ministarstva nadležnog za financije

– IVAN KATAVIĆ, na koju je imenovan kao predstavnik Agencije za mobilnost i programe Europske unije

– dr. sc. MILAN PELC, na koju je imenovan kao stručnjak iz akademske zajednice

– MARIO VUČIĆ, na koju je imenovan kao predstavnik Agencije za strukovno obrazovanje i obrazovanje odraslih.

Klasa: 080-02/21-02/17

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Rješenje o imenovanju predsjednika i članova Upravnog vijeća Agencije za mobilnost i programe Europske unije

VLADA REPUBLIKE HRVATSKE

672

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 8. stavka 3. Zakona o Agenciji za mobilnost i programe Europske unije (»Narodne novine«, broj 121/17.), Vlada Republike Hrvatske je na sjednici održanoj 25. ožujka 2021. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA MOBILNOST I PROGRAME EUROPSKE UNIJE

1. Imenuje se IVAN MILANOVIĆ LITRE, predstavnik ministarstva nadležnog za obrazovanje i znanost, predsjednikom Upravnog vijeća Agencije za mobilnost i programe Europske unije.

2. Za članove Upravnog vijeća Agencije za mobilnost i programe Europske unije, imenuju se:

– DIJANA MANDIĆ, predstavnica ministarstva nadležnog za obrazovanje i znanost

– FILIP MALINAR, predstavnik ministarstva nadležnog za financije

– VALENTINA CESAR, predstavnica Središnjeg državnog ureda za demografiju i mlade

– MANDA JAPUNČIĆ, predstavnica Agencije za mobilnost i programe Europske unije.

Klasa: 080-02/21-01/21

Urbroj: 50301-15/07-21-02

Zagreb, 25. ožujka 2021.

Predsjednik
 mr. sc. Andrej Plenković, v. r.
### NN 31/2021 (29.3.2021.), Odluka o uvođenju nužnih epidemioloških mjera za područje Istarske županije

Stožer civilne zaštite Republike Hrvatske

674

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. ožujka 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE ISTARSKE ŽUPANIJE

I.

Na prijedlog Stožera Istarske županije uvode se nužne epidemiološke mjere za područje Istarske županije.

II.

Nužne mjere iz točke I. ove Odluke su:

– zabrana svih treninga u zatvorenim prostorima osim za klubove koji se natječu u 1. i 2. rangu natjecanja u seniorskoj konkurenciji i u 1. rangu natjecanja u juniorskoj konkurenciji na nacionalnoj razini u ekipnim sportovima, kao i klubove koji se u individualnim (pojedinačnim) sportovima natječu u seniorskoj konkurenciji u ekipnim klupskim natjecanjima na nacionalnom nivou u najvišem rangu u liga sustavu natjecanja te treninga i natjecanja kategoriziranih sportaša u individualnim sportovima (pojedinačnim) i sportaša nacionalne razine koji se pripremaju za europska i svjetska natjecanja sukladno popisu koji, na prijedlog Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih, odobri Ministarstvo turizma i sporta

– obustava rada radionica, uključujući dječje i plesne radionice te plesne škole i igraonice

– škole stranih jezika, pučka otvorena učilišta i autoškole predavanja mogu održavati isključivo on-line ili na drugi način za održavanje kontakata na daljinu.

III.

Nužne epidemiološke mjere iz ove Odluke određuju se u trajanju do 12. travnja 2021.

IV.

Ova Odluka objavit će se u »Narodnim novinama«, a stupa na snagu 30. ožujka 2021.

Klasa: 810-06/20-01/7

Urbroj: 511-01-300-21-323

Zagreb, 29. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 32/2021 (31.3.2021.), Pravilnik o izmjenama Pravilnika o posebnom porezu na motorna vozila

MINISTARSTVO FINANCIJA

678

Na temelju članka 33. Zakona o posebnom porezu na motorna vozila (»Narodne novine«, br. 15/13, 108/13 – ispravak, 115/16, 127/17 i 121/19) ministar financija donosi

PRAVILNIK

O IZMJENAMA PRAVILNIKA O POSEBNOM POREZU NA MOTORNA VOZILA

Članak 1.

U Pravilniku o posebnom porezu na motorna vozila (»Narodne novine«, br. 1/17, 2/18 i 1/20) u članku 4. stavku 1. točka 4. briše se.

Dosadašnje točke 5., 6., 7. i 8. postaju točke 4., 5., 6. i 7.

Članak 2.

Ovaj Pravilnik objavljuje se u »Narodnim novinama« i stupa na snagu dan nakon objave.

Klasa: 011-02/21-01/2

Urbroj: 513-02-1710/1-21-7

Zagreb, 23. ožujka 2021.

Ministar financija
 dr. sc. Zdravko Marić, v. r.
### NN 32/2021 (31.3.2021.), Odluka o gradskim porezima Grada Osijeka

Grad Osijek

701

Na temelju članka 20. stavka 1. i 42. Zakona o lokalnim porezima (»Narodne novine« br. 115/16 i 101/17) te članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 11/13 – pročišćeni tekst, 12/17, 2/18, 2/20, 3/20 i 4/21) Gradsko vijeće Grada Osijeka na 38. sjednici održanoj 24. ožujka 2021., donijelo je

ODLUKU

O GRADSKIM POREZIMA GRADA OSIJEKA

Članak 1.

Ovom odlukom utvrđuje se porez koji pripada Gradu Osijeku i stopa poreza u skladu sa Zakonom o lokalnim porezima.

Članak 2.

Gradski porez je:

1. prirez porezu na dohodak.

PRIREZ POREZU NA DOHODAK

Članak 3.

Stopa prireza porezu na dohodak iznosi 13 %.

PRIJELAZNE I ZAVRŠNE ODREDBE

Članak 4.

Stupanjem na snagu ove odluke prestaje važiti Odluka o gradskim porezima (»Narodne novine« br. 153/09, Službeni glasnik Grada Osijeka br. 17A/09, 7/14, 14/17 i 17A/20).

Članak 5.

Ova odluka objavit će se u Službenom glasniku Grada Osijeka i u »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/21-01/1

Urbroj: 2158/01-01-21-7

Osijek, 24. ožujka 2021.

Predsjednik
 Gradskoga vijeća
 dr. sc. Željko Požega, v. r.
### NN 32/2021 (31.3.2021.), Odluka o utvrđivanju ovlaštenih zdravstvenih ustanova u kojima se obavlja stručna procjena radi ostvarivanja statusa hrvatskog ratnog vojnog invalida po osnovi bolesti, pogoršanja bolesti odnosno pojave bolesti kao posljedice sudjelovanja u obrani suvereniteta Republike Hrvatske za 2021. godinu

MINISTARSTVO ZDRAVSTVA

694

Na temelju članka 181. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17 i 98/19) ministar nadležan za zdravstvo, uz prethodno mišljenje ministra hrvatskih branitelja i ministra nadležnog za rad i mirovinski sustav, donosi

ODLUKU

O UTVRĐIVANJU OVLAŠTENIH ZDRAVSTVENIH USTANOVA U KOJIMA SE OBAVLJA STRUČNA PROCJENA RADI OSTVARIVANJA STATUSA HRVATSKOG RATNOG VOJNOG INVALIDA PO OSNOVI BOLESTI, POGORŠANJA BOLESTI ODNOSNO POJAVE BOLESTI KAO POSLJEDICE SUDJELOVANJA U OBRANI SUVERENITETA REPUBLIKE HRVATSKE, ZA 2021. GODINU

I.

Ovom Odlukom utvrđuje se da su ovlaštene zdravstvene ustanove u kojima se obavlja stručna procjena, prije nalaza i mišljenja tijela vještačenja o uzroku i postotku oštećenja organizma radi ostvarivanja statusa hrvatskog ratnog vojnog invalida po osnovi bolesti, pogoršanja bolesti odnosno pojave bolesti kao posljedice sudjelovanja u obrani suvereniteta Republike Hrvatske, za 2021. godinu:

– Klinički bolnički centar Zagreb

– Klinički bolnički centar Rijeka

– Klinički bolnički centar Split

– Klinički bolnički centar »Sestre milosrdnice«

– Klinički bolnički centar Osijek

– Klinička bolnica Dubrava

– Klinička bolnica »Sveti Duh«

– Klinika za psihijatriju Vrapče

– Opća bolnica Varaždin

– Opća bolnica Pula

– Opća bolnica »Dr. Josip Benčević« Slavonski Brod

– Opća bolnica Zadar

– Opća bolnica Dubrovnik

– Županijska bolnica Čakovec

– Opća i veteranska bolnica »Hrvatski ponos« Knin

– Nacionalna memorijalna bolnica Vukovar

– Opća bolnica Zabok i bolnica hrvatskih veterana

– Opća bolnica i bolnica branitelja Domovinskog rata Ogulin

– Opća županijska bolnica Pakrac i bolnica hrvatskih veterana

– Psihijatrijska bolnica Rab

– Psihijatrijska bolnica Ugljan

– Neuropsihijatrijska bolnica »Dr. Ivan Barbot« Popovača

– Psihijatrijska bolnica »Sveti Ivan«

– Opća županijska bolnica Vinkovci

– Opća bolnica »Dr. Ivo Pedišić« Sisak

– Opća županijska bolnica Požega

– Opća bolnica Virovitica

– Opća bolnica Šibensko-kninske županije

– Opća bolnica Karlovac

– Opća bolnica »Dr. Tomislav Bardek« Koprivnica.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/21-07/03

Urbroj: 534-07-1-1/3-21-17

Zagreb, 24. ožujka 2021.

Ministar
 izv. prof. dr. sc. Vili Beroš, dr. med. v. r.
### NN 32/2021 (31.3.2021.), Obavijest o izmjeni specifikacije proizvoda »Novigradska dagnja« zaštićena oznaka izvornosti

MINISTARSTVO POLJOPRIVREDE

683

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20 i 127/20 Odluka USRH, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »NOVIGRADSKA DAGNJA« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 3. veljače 2021. godine izmijenjenu Specifikaciju proizvoda »Novigradska dagnja« – zaštićena oznaka izvornosti od podnositelja zahtjeva Udruge uzgajivača školjaka »Novigradska dagnja«, Gornja Otišina 21, 23240 Kruševo.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Novigradska dagnja«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/89

Urbroj: 525-14/0882-21-10

Zagreb, 15. ožujka 2021.

Ministrica poljoprivrede
 Marija Vučković, v. r.